C 294/5

Hotărârea Curții (Camera a doua) din 16 iunie 2022 – Comisia Europeană/Republica Austria

(Cauza C-328/20) (1)

(Neîndeplinire a obligațiilor - Coordonarea sistemelor de securitate socială - Regulamentul (CE) nr. 883/2004 - Articolele 4, 7 și 67 - Libera circulație a lucrătorilor - Regulamentul (UE) nr. 492/2011 - Articolul 7 - Egalitate de tratament - Prestații familiale - Avantaje sociale și fiscale - Ajustarea cuantumurilor în funcție de nivelul prețurilor din statul de reședință al copiilor)

(2022/C 294/07)

Limba de procedură: germana

Părțile

Reclamantă: Comisia Europeană (reprezentanți: B.-R. Killmann și D. Martin, agenți)

Interveniente în susținerea reclamantei: Republica Cehă (reprezentanţi: J. Pavliš, M. Smolek și J. Vláčil, agenți, Republica Croația (reprezentant: G. Vidović Mesarek, agent), Republica Polonă (reprezentant: B. Majczyna, agent), România (reprezentanți: E. Gane et L. Liţu, agenți), Republica Slovenia (reprezentant: J. Morela, agent), Republica Slovacă (reprezentant: B. Ricziová, agent), Autoritatea de Supraveghere AELS (reprezentanți: E. Gromnicka, C. Howdle, J. S. Watson și C. Zatschler, agenți)

Pârâtă: Republica Austria (reprezentanți: M. Klamert, C. Pesendorfer, A. Posch și J. Schmoll, agenți)

Intervenienți în susținerea pârâtei: Regatul Danemarcei (reprezentanți: M. Jespersen, J. Nymann-Lindegren și M. Wolff, agenți), Regatul Norvegiei (reprezentanți: S. Hammersvik, J. T. Kaasin, L. Tvedt și P. Wennerås, agenți)

Dispozitivul

1) Prin instituirea mecanismului de ajustare rezultat din modificările aduse articolului 8a din Bundesgesetz betreffend den Familienlastenausgleich durch Beihilfen (Legea federală privind compensarea cheltuielilor familiale prin alocații), din 24 octombrie 1967, astfel cum a fost modificată prin Bundesgesetz mit dem das Familienlastenausgleichsgesetz 1967, das Einkommensteuergesetz 1988 und das Entwicklungshelfergesetz geändert werden (Legea federală de modificare a Legii federale privind compensarea cheltuielilor familiale prin alocații din 1967, a Legii federale privind impozitul pe venit din 1988 și a Legii privind statutul lucrătorilor umanitari) din 4 decembrie 2018 și articolului 33 din Bundesgesetz über die Besteuerung des Einkommens natürlicher Personen (Legea federală privind impozitarea venitului persoanelor fizice) din 7 iulie 1988, astfel cum a fost modificată prin Jahressteuergesetz 2018 (Legea fiscală anuală din 2018) din 14 august 2018 și prin Legea federală de modificare a Legii federale privind compensarea cheltuielilor familiale prin alocații din 1967, a Legii federale privind impozitul pe venit din 1988 și a Legii privind statutul lucrătorilor umanitari din 4 decembrie 2018, aplicabil alocațiilor familiale și creditului fiscal pentru copilul aflat în întreținere pentru lucrătorii ai căror copii au reședința permanentă într un alt stat membru, Republica Austria nu și a îndeplinit obligațiile care îi revin în temeiul articolelor 4 și 67 din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială, precum și în temeiul articolului 7 alineatul (2) din Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii.

2) Prin instituirea, pentru lucrătorii migranți ai căror copii au reședința permanentă în alt stat membru, a mecanismului de ajustare rezultat din modificările aduse articolului 8a din Bundesgesetz betreffend den Familienlastenausgleich durch Beihilfen (Legea federală privind compensarea cheltuielilor familiale prin alocații), din 24 octombrie 1967, astfel cum a fost modificată prin Bundesgesetz mit dem das Familienlastenausgleichsgesetz 1967, das Einkommensteuergesetz 1988 und das Entwicklungshelfergesetz geändert werden (Legea federală de modificare a Legii federale privind compensarea cheltuielilor familiale prin alocații din 1967, a Legii federale privind impozitul pe venit din 1988 și a Legii privind statutul lucrătorilor umanitari) din 4 decembrie 2018 și articolului 33 din Bundesgesetz über die Besteuerung des Einkommens natürlicher Personen (Legea federală privind impozitarea venitului persoanelor fizice) din 7 iulie 1988, astfel cum a fost modificată prin Jahressteuergesetz 2018 (Legea fiscală anuală din 2018) din 14 august 2018 și prin Legea federală de modificare a Legii federale privind compensarea cheltuielilor familiale prin alocații din 1967, a Legii federale privind impozitul pe venit din 1988 și a Legii privind statutul lucrătorilor umanitari) din 4 decembrie 2018, aplicabil bonusului familial „plus”, creditului fiscal pentru gospodărie cu venit unic, creditului fiscal pentru familie monoparentală și creditului fiscal pentru pensie alimentară, Republica Austria nu și a îndeplinit obligațiile care îi revin în temeiul articolului 7 alineatul (2) din Regulamentul nr. 492/2011.

3) Obligă Republica Austria să suporte, pe lângă propriile cheltuieli de judecată, pe cele efectuate de Comisia Europeană.

4) Republica Cehă, Regatul Danemarcei, Republica Croația, Republica Polonă, România, Republica Slovenia și Republica Slovacă, precum și Regatul Norvegiei și Autoritatea de Supraveghere AELS vor suporta propriile cheltuieli de judecată.

(1) JO C 297, 7.9.2020.